《舟中病请医者刘宗祐与俱至德州赠别》
明代·程敏政

临清河下识刘郎，脉理名家本凤阳。语次爱君医术正，行边宽我客愁长。

丹溪自喜传新学，金匮何须说异方。坐想到门应几日，薰风吹满杏林香。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。